ועדת הפנים והגנת הסביבה, כנסת 19, פרוטוקול מספר 83, 2013-07-24 09:30

מירי רגב: בוקר טוב.

מירי רגב: אני פותחת את ישיבת ועדת הפנים והגנת הסביבה של הכנסת.

מירי רגב: על סדר-היום: מצב חופי הים בישראל.

מירי רגב: זהו דיון שני בסוגיית חופי הים.

מירי רגב: כפי שאמרתי לכם בתחילת תפקידי, אני רואה ברצועת החוף ובחופי הים כמשאב מאוד יוני למדינת ישראל ולאזרחי המדינה.

מירי רגב: התפקיד שלנו הוא לשמור על חופי הים כך שגם תהיה לנו יכולת לשחק וליהנות בשקט בחופי הים בלי שכל הנדל"ניסטים יציפו את רצועת החוף.

מירי רגב: כמובן אנו מעוניינים שהים והמים יהיו נקיים ולא מזוהמים.

מירי רגב: בנוסף לזה, מחירי הכניסה לחופי הים הם בלתי אפשריים.

מירי רגב: דיברנו על זה בעבר ואני עוד אדבר על זה היום.

מירי רגב: נמצאים פה נציגים מרשות הטבע והגנים?

מירי רגב: אני אספר לך איפה הייתי בסוף השבוע וכמה שילמתי.

מירי רגב: עשיתי מבדק כמה אזרח צריך לשלם במהלך יולי, אוגוסט וספטמבר בחופי הרחצה באילת.

מירי רגב: כמו כן, ביקשתי מתמר זנדברג ומחבר הכנסת דוד אזולאי לקיים איזו עבודה ולהציג אותה כאן בסוגיית המחירים ונושא חופי היום, וזאת בעקבות דיון ראשון שקיימנו.

מירי רגב: אני מבקשת לפתוח בהצגה קצרה של תמר על העבודה שעשיתם.

מירי רגב: לאחר-מכן מנכ"לית "צלול" תציג את העבודה שהם עשו.

מירי רגב: תמר זנדברג, בבקשה.

תמר זנדברג: תודה רבה ליושבת ראש הוועדה, שכאמור ביקשה בעקבות הדיון הקודם מחבר הכנסת דוד אזולאי וממני להציע כמה נקודות שהוועדה יכולה להתמקד בהם בצורה מאוד קונקרטית.

תמר זנדברג: אני אסקור אותם בקצרה.

תמר זנדברג: אנחנו הצענו 5 נקודות.

תמר זנדברג: 3 הנקודות הראשונות נוגעות באופן ישיר לנושא תשלום ולגישה החופשית לחופים.

תמר זנדברג: אנו מבקשים להתייחס לחופים כמשאב טבע וכמשאב של הציבור.

תמר זנדברג: הנקודה הראשונה היא בנושא גביית תשלום בכניסה לחופים.

תמר זנדברג: בדיון הקודם עלה כאן בדיון הקודם נושא שגם עלה בבית המשפט ושבעקבותיו בית המשפט פסק שככלל הכניסה צריכה להיות חופשית, למעט 8 חופים בהם הוא התיר לגבות תשלום.

תמר זנדברג: בדיון בוועדה עלה שבעצם יש הרבה חופים, רשויות מקומיות ומפעילים פרטיים שמנצלים את ההחרגה הזאת על-מנת לגבות תשלום על דברים שהם נלווים.

תמר זנדברג: לא בדיוק על נגישות לחוף אלא על חנייה וכל מיני דברים אחרים.

תמר זנדברג: אנחנו מציעים שני דברים: אחד, שהוועדה תקבע שיהיה אסור לגבות תשלום בכלל למעט שמונת החופים המותרים, אלא באישור ועדת הפנים.

מירי רגב: מלבד 8 החופים שבית המשפט אישר אותם.

גרנר: תיקון, זה לא בית המשפט, זה שר הפנים על-סמך הסיכום שהיה בבית המשפט העליון בנושא הזה של החופים.

מירי רגב: זה מצוין ששר הפנים עשה את זה.

מירי רגב: זה טוב, זה חשוב ומשרד הפנים באמת צריך לעשות את זה.

מירי רגב: תכף נדבר על מה עוד אתם צריכים לעשות.

מירי רגב: זה מצוין, זה יופי ואני שמחה.

מירי רגב: זה תיקון חשוב ואני מודה למרד הפנים.

מירי רגב: תכף נראה אם אנחנו נמשיך להודות לכם בעקבות כמה שינויים שאתם צריכים לעשות.

מירי רגב: אני אשמח שאתה תציג מי הם 8 החופים ששם כן משלמים וכמה משלמים ולמה דווקא שם משלמים.

תמר זנדברג: אני רק רוצה להדגיש שעיקר הבעיה היא לא בשמונת החופים האלה אלא בחופים אחרים שמרשים לעצמם, במסווה של גביית תשלום עבור דברים אחרים, לגבות גם כן דמי תשלום שהם בעצם הופכים להיות דמי כניסה.

תמר זנדברג: בהקשר הזה, אני מציעה יחד עם ארגון "אדם, טבע ודין", להגיש הצעת חוק של הוועדה.

מירי רגב: למה רק ארגון "אדם טבע ודין"?

מירי רגב: מה עם "צלול"?

תמר זנדברג: תכף נגיע לעבודה של "צלול".

תמר זנדברג: "אדם טבע ודין" הציעו הצעת חוק שהיא כבר כתובה.

תמר זנדברג: אני בטוחה שכל הארגונים יצטרפו.

מירי רגב: כל הארגונים הסביבתיים שיחוו את דעתם להצעת החוק של ארגון "אדם טבע ודין".

מירי רגב: אחרי שנקבל את ההערות של כל הארגונים הסביבתיים נעביר את זה לוועדה.

תמר זנדברג: אני מציעה שהצעת החוק הזאת תהפוך להצעת חוק מטעם הוועדה.

תמר זנדברג: שמה: "איסור גביית דמי כניסה" ובעצם היא מכניסה לאיסור גביית תשלום כל דבר שהוא שירותים כמו: חניה, הצלה, מיטות.

תמר זנדברג: על כל דבר כזה יוטלו סנקציות על גביית תשלום.

תמר זנדברג: הנושא השלישי נוגע ישירות לעבודה של "צלול" וגם של הפרסום שלהם מהיום, וזה הנושא של הבטחת רצועת חוף מינימאלית חופשית בלי תשלום.

מירי רגב: בלי מטקות.

מירי רגב: כשאני יכולה אני עושה הליכות בחוף.

מירי רגב: אם לא מוציאים לי עין במהלך ההליכה זה נס.

מירי רגב: אי-אפשר לשמור על חופש שקט ממשחקי מטקות?

תמר זנדברג: יש את החוף הנפרד.

תמר זנדברג: אפשר לעשות חוף למטקות.

מירי רגב: אתמול ראיתי כתבה בערוץ 2.

מירי רגב: לדעתי סלוצקי מכנרת הזמין אותה בכוונה.

מירי רגב: היתה שם כתבה על חופים מופרדים מרעש.

מירי רגב: משפחות שרוצות לבוא וליהנות משקט בכנרת בלי הרעש של הנוער והאלכוהול, יש להם חופים נפרדים.

מירי רגב: זה רעיון שלכם?

<מאיה יעקבס: כן, זה רעיון שלנו.

מירי רגב: זה בנוסף לתשלום הדיפרנציאלי, שבעיניי הוא מאוד נכון.

מירי רגב: ממה נהניתי לראות את העבודה שלכם.

מירי רגב: תמר, תמשיכי.

תמר זנדברג: אני מציעה שאנחנו נקיים דיון בנושא הזה ואולי נבחן הצעת חוק שתחייב רצועת חוף, דהיינו, מה מספר המטרים המינימאלי שצריך להיות חופשי לחלוטין מתשלום וממסחור, כולל משמשיות, מיטות שיזוף, תשלום על כסאות וכדומה.

תמר זנדברג: אדם יכול לבוא ולהניח את המגבת שלו בלי לשלם.

מירי רגב: אתה גם נכנס ומשלם כסף וגם על הכסא אתה צריך לשלם כסף.

תמר זנדברג: אם אתה לא משלם על הכסא, אז אתה צריך לשלם על הבירה.

תמר זנדברג: אתה בא לחוף ואתה מגלה שהתיישבת במסעדה או בבית קפה.

תמר זנדברג: שני דברים נוספים שהם קצת יותר ברמה הכללית.

תמר זנדברג: אחד, לקיים דיון סטאטוס בנושא החופים הטבעיים, שאני מבינה שאנחנו עוד נדבר עליהם.

תמר זנדברג: הנושא השני, הוא דוח מבקר המדינה בנושא של בחינת תכניות בנייה ישנות שכבר אושרו לפני התיקון לחוק הסביבה החופית.

תמר זנדברג: הדבר האחרון, הוועדה תקיים דיון שתטוס בנושא הקמת רשות הים והחופים.

מירי רגב: דיברנו על זה בדיון הקודם.

תמר זנדברג: למיטב הבנתנו זה מתעכב בין משרדי הממשלה.

תמר זנדברג: אנחנו הצענו שהוועדה כאן תשמש כמקום מפגש ובעצם גורם מתאם בין המשרדים ותזרז את הקמת הרשות הזאת.

תמר זנדברג: בעינינו זה יכול לקדם הרבה מהנושאים שדיברנו עליהם.

מירי רגב: אני רוצה להודות לך ולח"כ דוד אזולאי על העבודה הרצינית והעניינית שהביאה 4 נושאים לטיפול והם תואמים גם את עיקרי הנושאים שדיברנו עליהם בדיון הקודם.

מירי רגב: גם הדוברים, בעיקר הגורמים הסביבתיים, אני מבקשת להתייחס להמלצות שכאן העלתה תמר כחלק מעבודת הצוות שהוועדה מינתה.

מירי רגב: אם יש לכם התנגדות מסוימת אז תגידו.

מירי רגב: אני רוצה לפתוח עם "צלול".

מירי רגב: דב חנין, אתה רשום כדובר הבא.

מירי רגב: מנכ"לית "צלול" בבקשה.

<מאיה יעקבס: (מוצגת מצגת) התמונות הן תמונות אווירה, בעיקר כדי לראות את השתלטות הכיסאות על החופים.

<מאיה יעקבס: בשנים האחרונות נראה שהזכיינים ברשויות המקומיות השתלטו.

<מאיה יעקבס: אנחנו מודעים כבר לעובדה שיש השכרה של כיסאות, מיטות שיזוף ושמשיות שמתפרסים באופן כזה שלא משאיר מקום ללכת על החוף.

<מאיה יעקבס: הדוח שלנו השנה, שנתנו אותי גם לחברי הכנסת, מראה שבעצם המצב עוד יותר גרוע מאשר בשנה שעברה.

<מאיה יעקבס: אחד הדברים הראשונים שקרו בעקבות המבצע שעשינו בשנה שעברה היה שעיריית תל-אביב הכריזה, ממש כתגובה מיידית, שחצי מהצד שליד המציל יהיה פנוי לכיסאות והחצי השני יהיה מוחכר לעסקים.

<מאיה יעקבס: בפועל זה לא מתבצע וגרוע מכך, הם הכריזו על שטח מאוד קטן כפיילוט כשהפיילוט הזה הוא על מקום שהוא בלי כיסאות.

<מאיה יעקבס: זה צריך להיות הפוך, שהפיילוט יהיה מקום שבו יש עסקים.

<מאיה יעקבס: אנחנו רואים פה תמונות של כיסאות מקיר לקיר שפרוסים עוד לפני שאנשים מגיעים.

<מאיה יעקבס: בכלל לא נותנים אפשרות לסיטואציה שבה אנשים יבואו עם הכיסאות מהבית.

<מאיה יעקבס: בחוקים העירוניים של הרצליה ובת-ים, חוץ מזה שאסור להביא בעלי חיים.

<מאיה יעקבס: אגב, כתוב שם שאסור להביא דובים.

<מאיה יעקבס: זאת עוד סיבה שצריך לעשות סדר בכל החוקים העירוניים.

<מאיה יעקבס: כתוב שם גם שאסור להביא כיסאות מהבית.

גרנר: זה ממש מקומם אותי מה שאת אומרת.

<מאיה יעקבס: יש לי עותק של חוקי העזר: "אסור להביא בעלי חיים לרבות בקר, עז, גמל, סוס, חמור, חזיר, עוף בית, חתול, קוף, דב וכלב.

גרנר: את לא מספרת שאת באה עם מצלמות נסתרות לפקידים ואת מנסה להטעות אותם.

<מאיה יעקבס: אני לא הטעיתי, אני רציתי לקבל ממך אינפורמציה.

גרנר: אני מבקש ממך לדייק, את לא אומרת דברים אמיתיים.

גרנר: זה פשוט מקומם.

מירי רגב: אשר, אני מבטיחה לתת לך לדבר ואתה תוכל להסביר אם זה נכון או לא.

<מאיה יעקבס: בכל אופן, הנתונים שאנחנו ראינו הם מאוד מטרידים מבחינת החוף שנשאר פתוח.

<מאיה יעקבס: לבקשת יושבת הראש, עשינו סקירה של מחירים גם בשמורות הטבע.

<מאיה יעקבס: בגן לאומי אכזיב תשלום לחניה ולכניסה זה 35 שקלים.

<מאיה יעקבס: בחוף אכזיב זה 12 שקלים, חוף שדות ים זה 25 שקלים בסופי השבוע בלבד.

מירי רגב: למה, במשך השבוע לא צריך להגן על שדות ים?

מירי רגב: רק בשבת צריך להגן על החוף?

<מאיה יעקבס: אני לא יודעת איך זה עובד.

<מאיה יעקבס: בגן הלאומי בחוף הבונים של רשות הטבע והגנים, זה 37 שקלים תשלום לחניה.

<מאיה יעקבס: בחוף מכמורת, המועצה האזורית עמק חפר, התשלום לחנייה זה בין 20 ל-30 שקל.

<מאיה יעקבס: ההבדל הוא במחירים לאמצע השבוע ומחירים לסוף השבוע.

<מאיה יעקבס: בגן הלאומי בבית ינאי זה 24 שקלים במשך השבוע ו-34 שקלים בסוף השבוע.

<מאיה יעקבס: לחוף תל-ברוך אי-אפשר בכלל לגשת ללא רכב וזה עולה 25 שקלים באמצע שבוע ו-30 שקלים בסוף השבוע.

<מאיה יעקבס: בחוף זיקים, מועצה אזורית חוף אשקלון, 35 שקלים.

<מאיה יעקבס: גן לאומי חוף אשקלון זה 29 שקלים.

<מאיה יעקבס: אלה מחירים ממש גבוהים.

מירי רגב: אני לא מבינה למה יש הבדל בין שבת ליום חול אם הכוונה היא רק לשמור על השמורה ולא להרוויח מזה.

<יובל פלד: העסקת עובדים בשבת יותר יקרה.

מירי רגב: אתה יודע כמה אתה לוקח באמצע השבוע?

<יובל פלד: בשדות ים לא גובים תשלום באמצע השבוע אלא רק בסוף השבוע.

מירי רגב: למה?

<יובל פלד: כי יש אלפי אנשים שבאים לשם?

מירי רגב: ברור שיגיעו.

מירי רגב: מי יגיע דובים וקופים?

מירי רגב: יגיעו בני אדם.

<מאיה יעקבס: מבחינת השטחים הפנויים יש חופים בתל-אביב שיש אפס מטר מקו החוף.

<מאיה יעקבס: אם יש את החבר'ה עם המטקות, אי-אפשר ללכת על החוף.

מירי רגב: יש את אלה שמשחקים עם הצלחות המעופפות.

<מאיה יעקבס: הם עומדים בתוך המים.

<מאיה יעקבס: כשמבקשים מהם לשחק בחול אבל זה לא עבד.

<מאיה יעקבס: מבחינת המחירים בדקנו בכמה חופים: בנתניה בחוף סירונית יש אורך רצועה של 150 מטר, רוחב הרצועה מהמים 0, מרחק מקו המים של שטח פנוי לציבור זה 18 מטר.

<מאיה יעקבס: מחיר השכרת כיסאות 6 שקלים, מיטת שיזוף 15 שקלים והחניה ללא תשלום.

<מאיה יעקבס: בחוף אכדיה רצועת החוף היא 110 מטר, רצועת קו המים הפנויה לציבור היא 6 מטר, המרחק מקו המים הוא 0.

<מאיה יעקבס: דרך אגב, בחוף השרון יש להם צד אחד מהצד של המציל שהוא פנוי.

<מאיה יעקבס: זה החוף היחיד מבין כל החופים שבדקנו ולכן אני מזכירה זאת.

<מאיה יעקבס: באכדיה גובים 30 שקלים בכניסה לחניון.

<מאיה יעקבס: בחוף זבולון החניה עולה 22 שקלים, שמשיה 8 שקלים, יש 0 מרחק וקו המים ואין שטח פנוי לציבור.

<מאיה יעקבס: אותו המצב גם בתל-אביב וגם בבת-ים.

מירי רגב: הייתי בחוף אלמוג באילת בסוף השבוע.

מירי רגב: 35 שקלים כניסה.

מירי רגב: שנורקל ומשקפת זה עוד 45 שקלים.

מירי רגב: אם אתה רוצה כיסא זה 15 שקלים.

גרנר: הכיסאות שם בחינם.

מירי רגב: לא, מיטת שיזוף 15 שקלים.

מירי רגב: הכסא הוא חינם ומיטת שיזוף זה 15 שקלים?

מירי רגב: זה בערך 80 שקלים לאדם.

מירי רגב: משפחה ממוצעת צריכה 80 שקלים לאדם עוד לפני שקנתה ארטיק או משהו אחר.

מירי רגב: זה המחיר כדי ליהנות מחוף שיש לנו במדינת ישראל.

מירי רגב: אין לנו הרבה חופים שאפשר לצלול בהם.

מירי רגב: רובנו לא יכולים לצלול בהוואי.

מירי רגב: אם רוצים לצלול במדינת ישראל צריך לשלם 80 שקלים לאדם.

<קריאה: אפשר גם בחינם אם יורדים דרומה כי השמורה הזאת היא עד הגבול הבינלאומי עם מצרים.

<קריאה: כל החוף הדרומי הוא שטח פתוח.

מירי רגב: אולי כדאי לנסוע לטאבה.

מירי רגב: בואו נעודד צלילה בטאבה.

מירי רגב: שם לא ישלמו.

<קריאה: בין השמורה דרומה יש חוף פתוח ומי שרוצה יכול לצלול בחינם.

<מאיה יעקבס: לסיום אני רוצה לחזק את קריאתה של חברת הכנסת זנדברג לחקיקה.

<מאיה יעקבס: אנחנו חושבים שיש מקום לחקיקה ארצית שתסדיר את כל הנושא של חוקי הניהול בנושא חופי הים.

מירי רגב: סמנכ"ל "אדם טבע ודין", בבקשה.

<קרן הלפרין-מוסרי: כפי שהציגה חברת הכנסת זנדברג, הנושא הזה הובא על-ידנו לבג"צ כבר ב-2005.

<קרן הלפרין-מוסרי: נושא התשלום בחופים מאוד מעסיק אותנו כי חופי הים הם של הציבור קודם כל.

<קרן הלפרין-מוסרי: הגענו עם הנושא לבג"צ ב-2005 וזכינו בבג"צ וזה מצוין, אבל אנחנו לא במקרה נמצאים פה בכנסת כי פסק דין זה לא מספיק ובעצם צריך חוק.

<קרן הלפרין-מוסרי: לכן ניסחנו הצעת חוק שמעגנת את אותם דברים שנקבעו בבג"צ ואותם נהלים שמשרד הפנים קבע.

<קרן הלפרין-מוסרי: יש שלושה דגשים מיוחדים שנמצאים בתוך הצעת החוק הזאת שאנחנו מבקשים מהוועדה לקדם והם כולם עלו פה כבעיות.

<קרן הלפרין-מוסרי: אנחנו בעצם בהצעת החוק מציעים פיתרונות.

<קרן הלפרין-מוסרי: אחד מהם זה הנושא של מה מצדיק שחוף מסוים ייחשב חריג ויוכל לאשר את הגבייה.

<קרן הלפרין-מוסרי: היום בחוק כתוב שאם ניתנים הצלה, ניקיון ושירותים אז תמיד זה יהיה בחינם.

<קרן הלפרין-מוסרי: מעבר לכך, זה לפי שיקול הדעת של משרד הפנים ומשרד הפנים גם קבע קריטריונים וזה מצוין.

<קרן הלפרין-מוסרי: אבל הצעת החוק שלנו בעצם ממשיכה ומפרטת, כדי שלא יהיה מקום להתחכמויות בחופים, כפי שחברת הכנסת זנדברג הציעה.

<קרן הלפרין-מוסרי: היום לא כתובה בחוק המילה "מלתחות" אז לפעמים חושבים שמספיק שתהיה מלתחה כדי לבקש אישור לגבות דמי כניסה ולנו ברור ש"מלתחות" זה שירות ייעודי של רחצה שלא מצדיק גביית דמי כניסה.

<קרן הלפרין-מוסרי: זה בא לידי ביטוי בהצעת החוק שלנו.

<קרן הלפרין-מוסרי: בכלל, ההצעה שלנו היא שהתשלום לא יהיה על עצם הכניסה.

<קרן הלפרין-מוסרי: אם אדם רוצה לבוא ורק ליהנות מהחול, מהמים ומהאוויר שהם של כולנו, הוא לא צריך לשלם.

<קרן הלפרין-מוסרי: התשלום יהיה רק שירותים שהם מעבר.

מירי רגב: מה זה שירותים מעבר?

<קרן הלפרין-מוסרי: אם עושים שם מתקני שעשועים לילדים, שזה לא מחויב המציאות בחוף וזה לא שירות ייעודי של חוף, אז שיגבו על זה.

מירי רגב: אל תיתני רעיונות לעיריות.

<קרן הלפרין-מוסרי: אני מציעה את זה כיוון שלצערי, לפעמים דברים כמו מדשאה בחוף, מהווים הצדקה לגבות תשלום על עצם הכניסה.

<קרן הלפרין-מוסרי: אנחנו רוצים שהכניסה תהיה בכל מקרה בחינם.

<קרן הלפרין-מוסרי: אם יש הצדקה, זה לפי שיקול דעת משרד הפנים אבל בחוק צריכה להיות הבחנה בין השירות לבין הכניסה.

<קרן הלפרין-מוסרי: הדבר השני זאת החניה.

<קרן הלפרין-מוסרי: למעשה היום האתגר העיקרי שלנו זאת התמודדות עם חניה.

<קרן הלפרין-מוסרי: יש הרבה מאוד חופים, בעיקר במועצות המקומיות אבל גם בערים, שבהם אין דרך אחרת להגיע לחוף למעט עם רכב פרטית.

<קרן הלפרין-מוסרי: אין תחבורה ציבורית ואין דרך אחרת נוחה.

<קרן הלפרין-מוסרי: לכן חייב שיהיה כתוב בחוק בצורה מפורשת.

<קרן הלפרין-מוסרי: בג"צ אמר את זה בצורה מאופשרת שצריך לאפשר גישה סבירה ונוחה אחרת, בין אם זה מגרש חניה חינם או הסעות.

<קרן הלפרין-מוסרי: דבר שלישי, באותה רשות מקומית כן תיוותר איזו רצועת חוף שהכניסה אליה היא לחלוטין חופשית ובחינם.

<קרן הלפרין-מוסרי: אם אדם מגיע לאזור מסוים, לא יכול להיות שכל רצועת החוף היא בתשלום אלא שיוותר לפחות חלק אחד שהוא פתוח ובגישה חופשית לחלוטין.

<קרן הלפרין-מוסרי: כל הדברים הללו מופיעים באותה הצעת חוק שנשמח אם הוועדה תאמץ.

מירי רגב: אני כבר אומרת לך שאנחנו נאמץ את זה.

מירי רגב: אנחנו כמובן נעביר את ההצעה לחוות דעת של משרד הפנים אבל זאת נראית לי הצעת חוק שתאגד את כל הנושאים שאנחנו מדברים עליהם.

מירי רגב: חבר הכנסת דב חנין ואחריו ניר מהחברה להגנת הטבע.

דב חנין: תודה, גברתי יושבת הראש.

דב חנין: תודה על כינוס הדיון הזה ביום כזה עמוס ולחוץ בכנסת.

דב חנין: זה מאוד חשוב ושוב תודה.

דב חנין: חמש הערות מאוד קצרות בחמישה נושאים שנמצאים על סדר יומנו היום.

דב חנין: בנושא הראשון של הכניסה לחופים אין לי אלא להצטרף לדברים הנכונים והמדויקים שאמרה קרן לפני.

דב חנין: הצעת החוק ש"אדם טבע ודין" יוזמת מאוד חשובה, לא רק כי היא מעגנת את הדברים שנמצאים היום בכל מיני מקומות בחקיקה ראשית, אלא גם מכיוון שהיא מחזקת ומעבירה אותם ובמיוחד מאפשרת לנו לייצר מנגנון אפקטיבי של סנקציות.

דב חנין: כל עוד אנחנו מדברים על נהלים וכל מיני דברים כאלה, אי-אפשר לגבות את כל הדברים האלה בסנקציות אפקטיביות.

דב חנין: לכן הצעת החוק הזאת מאוד חשובה ומאוד דחופה.

דב חנין: הנושא השני הוא נושא השימושים בחופים נחלק לשניים.

דב חנין: היבט אחד הוא ההיבט שנדון בצורה חשובה שהוציאה עמותת "צלול".

דב חנין: אני מברך על הדוח הזה.

דב חנין: זאת מציאות איומה שבה משתלטים על רצועת החוף שלנו בהרבה מאוד מקומות.

דב חנין: אני בדרך-כלל משתמש בחוף בתל-אביב אבל אני לא כל-כך יכול להשתמש כי אין כבר איפה ליהנות מחול.

דב חנין: צריך להבין פה משהו חשוב בהקשר הזה.

דב חנין: הדרך הוולונטרית של ההתמודדות עם הבעיה הזאת נכשלה.

דב חנין: היא לא נכשלה מכיוון שאין רצון טוב בכל מיני מקומות אלא מכיוון שהמצב הבעייתי הזה שנוצר הוא תולדה של אינטרסים.

דב חנין: העירייה נותנת זיכיונות, אנשים מרוויחים כסף.

דב חנין: יש פה מנגנון מאוד חזק שעומד בצד השני.

דב חנין: לכן, מול אינטרסים - - -

מירי רגב: אני מבקשת מנציג השלטון המקומי להתייחס אחר-כך לזיכיונות.

דב חנין: מול הדבר הזה אנחנו חייבים לייצר מנגנון אפקטיבי ואופרטיבי מאוד שיקבע כללי משחק ויקבע איפה אפשר ואיפה אסור.

דב חנין: אני לא אומר שלא יהיו שמשיות בכלל.

דב חנין: השאלה היא: איפה?

דב חנין: מה המידה?

דב חנין: איך אתה מאפשר רצועת חוף מספיק משמעותית ופתוחה?

דב חנין: היבט אחר שקשור לשימושים בחופים וכל הסוגיה של איסור הנהיגה בחופים.

דב חנין: פה היתה לנו התקדמות גדולה עם החוק.

דב חנין: אני חושב שבסך הכול החוק מיושם בצורה לא רעה, אבל אני רוצה להגיד שיש עדיין בעיות לא מעטות.

דב חנין: אנחנו מקבלים כל הזמן תלונות על אי אכיפה מספקת.

דב חנין: אנחנו בוודאי נשמע על זה בדיון.

דב חנין: הנקודה השלישית נוגעת לשעות הרחצה.

דב חנין: אני שמח שאבי נמצא פה כי זאת סוגיה כואבת במיוחד.

דב חנין: הנושא של שעות הרחצה בחופים הוא פשוט אבסורד שלא יתואר.

דב חנין: אנחנו מעוניינים שאזרחי ישראל יוכלו ליהנות מהחופים בשעות שבהן השמש לא קופחת.

דב חנין: אבל בשעות האלה אין שירותי רחצה.

דב חנין: החוף בתל-אביב נסגר הרבה לפני שהערב הנעים מגיע.

דב חנין: אז אנחנו אומרים לציבור בישראל: עליכם לבחור.

דב חנין: או שתנהגו כחוק ובצורה ראויה ותלכו כשיש מצילים, אבל אז אולי תחטפו סרטן עור?

דב חנין: אם אתם לא רוצים סרטן עור אז תפרו את הנורמות ותגיעו כשאין שירותי הצלה.

דב חנין: אני רוצה לציין שבקדנציה הקודמת ניהלנו הידברות עם ארגוני המצילים.

דב חנין: אני רוצה להביע הערכה לעמדה שלהם.

דב חנין: הם מוכנים ללכת למהלך של הרחבת שעות ההצלה.

דב חנין: כמובן שזה מחייב תגמול, שעות נוספות, היערכות.

דב חנין: כל הדברים האלה הם דברים טכניים.

דב חנין: זה עולה מעט כסף לעומת השירות האדיר שזה נותן לציבור הישראלי.

דב חנין: כמובן, צריך להגיד פה בצער שעדיין יש יותר מידי חופי רחצה מוכרזים סגורים, כולל אפילו בעירי תל-אביב.

דב חנין: זה לא יאומן.

דב חנין: מסבירים שאין מצילים, אז תשפרו את תנאי המצילים, תגייסו קצת כוח אדם.

דב חנין: אי-אפשר שבתל-אביב חופי רחצה עם סוכת מציל סגורים כי לעירייה אין כסף.

דב חנין: זה גרושים, אגב.

מירי רגב: מי משלם לכם?

<אבי אפיה: הרשויות.

דב חנין: עירייה כל-כך עשירה כמו עיריית תל-אביב – למען הסר ספק, אני לא מועמד בתל-אביב לרשות העיר.

דב חנין: אין לי שום אינטרס בעניין, פעם אחת הספיקה לי.

דב חנין: אני מנסה לקדם את הפיתרון.

דב חנין: לא אכפת לי שראש העיר הנוכחי ייקח את זה ויקדם את זה ויקרא לזה "רפורמת חולדאי בחופים".

דב חנין: אני אומר שחייבים לפתור את העניין הזה.

דב חנין: יש כל-כך הרבה רצון טוב מסביב לשולחן וזה כל-כך חשוב לציבור.

דב חנין: העיקרון צריך להיות נורא פשוט – שירותי הצלה עד השקיעה.

דב חנין: זה פשוט, כולם מבינים את זה.

דב חנין: עד השקיעה אנחנו אומרים לאנשים להגיע לים.

דב חנין: הנושא הרביעי הוא הנושא של עתיד החופים.

דב חנין: קיימנו דיון בוועדה לביקורת המדינה בעקבות דוח המבקר, על אותה פרצה בחוק הגנת הסביבה החופית, שבעצם מאפשרת לתכניות ישנות להתגבר על החוקים המודרניים שהכנסת חוקקה.

דב חנין: התוצאה היא מלחמות אין סופיות: בפלמחים, בנחשולים, באכזיב, בניצנים.

דב חנין: נמצאים פה אזרחים שניהלו את המלחמות האלה וזאת ההזדמנות להגיד לכם תודה בשם הציבור בישראל כי הצלתם לנו חופים.

<רחל כרם: לא הצלנו אותם עדיין.

דב חנין: אבל לא הצלנו אותם עדיין.

דב חנין: באכזיב, למשל - - -

<רחל כרם: גם בבצת לא הצלנו.

דב חנין: גם בבצת.

דב חנין: כל הבעיות חוזרות.

דב חנין: לכן אנחנו חייבים פה פיתרון מערכתי.

דב חנין: פיתרון מערכתי כמעט הצלחנו לסגור אותו.

דב חנין: החוק שסותם את הפרצה הזאת הגיע לוועדת שרים לענייני חקיקה בכנסת הקודמת.

דב חנין: אני רוצה לציין את הממשלה ואת ועדת השרים לענייני חקיקה, שפה אחד תמכה בחוק.

דב חנין: הוגש איזה ערר.

דב חנין: רק בגלל העובדה שהוקדמו הבחירות לא הצלחנו להשלים את החקיקה.

מירי רגב: בוא נגיש את החוק הזה שוב.

דב חנין: אני חושב שצריך להגיש אותו שוב ואני מקווה שכולנו בוועדה נשתף פעולה בעניין.

דב חנין: נקודה חמישית.

דב חנין: אני חושב שההצעה של חברת הכנסת זנדברג לקדם רשות ים וחופים מאוד ראויה, מאוד נכונה.

דב חנין: צריך לקדם את זה וצריך לקדם את זה נכון ודחוף.

דב חנין: לסיכום.

דב חנין: אני מסכם את העבודה שלי בתחום הזה בתחושה מתוסכלת.

דב חנין: היו הצלחות, היו גם הישגים, אבל ההישגים מאוד מאוד חלקיים.

דב חנין: אנחנו צריכים פה עבודה ברצף מאוד מאוד שיטתית.

דב חנין: לכן, גברתי יושבת הראש, אני מציע שתי הצעות אופרטיביות: הצעה אחת היא שאותו צוות, אולי אפשר להרחיב אותו – אני אשמח להצטרף אם תחשבי שזה יכול לתרום.

דב חנין: אותו צוות יהפוך להיות צוות קבוע של הוועדה למעקב אחרי מה שקורה בחופים, כי אלה המון דברים שאי-אפשר כל פעם להטריח בהם את מליאת הוועדה.

דב חנין: אומרים תמיד שהכנסת מדברת בחוקים.

דב חנין: לכל אחת מהבעיות שדיברנו עליהן כאן יש פיתרון טוב בחוק.

דב חנין: אנחנו צריכים לעשות לעצמנו בוועדה תכנית עבודה איך אנחנו את כל אחת מהפרצות, כל אחת מהבעיות האלה, סותמים באמצעות חקיקה ראשית.

דב חנין: אם זה לא ייסתם באמצעות חקיקה ראשית, זה גם לא יקרה.

דב חנין: תודה רבה.

מירי רגב: תודה לדב חנין.

מירי רגב: ניר מהחברה להגנת הטבע.

<ניר פפאי: תודה רבה גברתי היושבת ראש.

<ניר פפאי: אני גם רוצה לברך על הדיון החשוב הזה.

<ניר פפאי: ברשותך, אני אציג מצגת קצרה שנותנת תמונת מצב.

<ניר פפאי: (מוצגת מצגת) כפי שאפשר לראות, החברה להגנת הטבע מלווה את הנושא של החופים כבר שנים רבות.

<ניר פפאי: היא פרסמה כל שנה דוחות על מצב החופים וזאת החל משנת 2000.

<ניר פפאי: היא קידמה את חוק החופים.

<ניר פפאי: החברה מייצגת את ארגוני הסביבה בוועדה לשמירת הסביבה החופית.

<ניר פפאי: אנחנו גם מעורבים בפרויקט של האיחוד האירופי בנושא ניהול חופים.

<ניר פפאי: אני אעבור על הנושאים השונים.

<ניר פפאי: נושא הבניה בחופים הוא אחד הנושאים שהוועדה דנה בהם.

<ניר פפאי: בגלל בשל העיסוק שלנו לאורך השנים הרעיון הוא להציג פרספקטיבה של 10 שנים על השינויים שחלו.

<ניר פפאי: להגיד מה הדברים הטובים וגם להגיד איפה הבעיות.

מירי רגב: תדבר רק על מה שהם לא דיברו.

<ניר פפאי: אנחנו רואים בשנות התשעים בנייה מואצת בחופים והמון המון תכניות שקודמו לאורך החוף.

<ניר פפאי: צריך להגיד שבשנים האחרונות אושר חוק החופים.

<ניר פפאי: בהחלט זה הוביל לשינוי ולביטול של לא מעט תכניות.

<ניר פפאי: עדיין אין מענה לתכניות ישנות.

<ניר פפאי: נושא המרינות.

<ניר פפאי: בשנת 2003 הוקמו מרינות וכן קודמו שורה ארוכה של מרינות.

<ניר פפאי: בעשור האחרון לא אושרה אף תכנית של מרינה ובוטלו לא מעט מרינות, בחיפה, בעכו, בנתניה ועוד.

<ניר פפאי: כרגע הן מרינות של הפרק.

<ניר פפאי: לגבי הנושא של דירות נופש.

<ניר פפאי: זה בעצם היה המנגנון שהביא את כל הבניה לאורך החוף.

<ניר פפאי: המנגנון הזה שבעצם אפשר בניה של מגורים בשטחים מלונאיים.

<ניר פפאי: זה הביא לאלפי יחידות לאורך החוף, לכל הבנייה המואצת.

<ניר פפאי: הדבר הזה אמנם יצא מהלקסיקון התכנוני.

<ניר פפאי: יש שורה של פסיקות של החברה להגנת הטבע ושל אדם טבע ודין אבל היישום בעייתי.

<ניר פפאי: יש לנו מאבק מאוד קשה היום עם משרד התיירות ועיריית הרצליה מול הדיירים במרינה הרצליה על יישום פסק הדין.

<ניר פפאי: נשמח פה לעזרה של הוועדה ושל הציבור.

<ניר פפאי: לגבי זכות המעבר על החוף.

<ניר פפאי: ב-2003 אין חקיקה ייעודית בנושא הזה.

<ניר פפאי: חוק שמירת הסביבה החופית מעגן את זכות המעבר אבל מגביל אותה.

<ניר פפאי: לכן, ואני מצטרף לקודמיי, נדרש שינוי בחוק שיבטיח את זכות המעבר לאורך כל החוף גם בחופי רחצה מוכרזים, מה שהיום החוק מכריז אותו.

<ניר פפאי: לגבי סגירה וגידור של חופים.

<ניר פפאי: הרבה חופים היו סגורים ב-2003.

<ניר פפאי: היו גדרות שמנעו את המעבר החופשי והיתה התרחבות של תופעה של אירועים פרטיים שסגרו את החוף לתקופות זמן.

<ניר פפאי: לא היתה אז חקיקה.

<ניר פפאי: החקיקה נעשתה.

<ניר פפאי: יש צורך באכיפה.

<ניר פפאי: יש מדיניות.

<ניר פפאי: הוועדה לשמירת הסביבה החופית גיבשה מדיניות, צריך לאכוף אותה כי עדיין מתקיימים אירועים שסוגרים את החופים.

<ניר פפאי: לגבי חופי הכנרת.

<ניר פפאי: תמונת המצב היתה מאוד קשה.

<ניר פפאי: סקר שעשינו הראה על 120 גדרות שהיו סביב האגם הזה .

<ניר פפאי: ב-2003 הרבה מהגדרות ירדו.

<ניר פפאי: שביל סובב כנרת מכיל היום כמעט 50 קילומטר מחופי הכנרת ועדיין נדרש לתקצב אותו.

<ניר פפאי: דובר על התשלום בחופים אבל בעיקר שינוי בחוק שיבטיח את הגישה החופשית הרגלית.

<ניר פפאי: זה לא מעוגן בצורה מספקת.

<ניר פפאי: צריך לסייע למועצות האזוריות.

<ניר פפאי: הכשל העיקרי הוא במועצות האזוריות שנופל עליהן נטל כבד ולהם נכון לעזור, כפי שנעשה בשנות התשעים.

<ניר פפאי: לגבי נסיעת כלי רכב.

<ניר פפאי: יש חקיקה אבל הדבר לא נעשה.

<ניר פפאי: צריך להגיד שבשנה האחרונה יש שיפור משמעותי בעקבות השינוי לחוק.

<ניר פפאי: אנחנו חושבים שגם הציבור יכול להשתתף במעשה האכיפה ולדווח ולהגיש תלונות.

<ניר פפאי: לגבי זיהום הים יש מגמה של שיפור בצורה ברורה והדברים היום נגישים וזמינים ואפשר לראות אותם באתר האינטרנט של משרד הבריאות.

<ניר פפאי: אם אנחנו מדברים על נושא הלכלוך, אלה שקיות אשפה שנאספו על-ידי מתנדבים בחוף.

<ניר פפאי: פעם זה נעשה על-ידי מתנדבים והנושא לא תוקצב.

<ניר פפאי: בנושא זה יש שיפור משמעותי.

<ניר פפאי: צריך להגיד שהשנה נפסק התקצוב של הנושא הזה.

<ניר פפאי: לגבי השטחים המוגנים אנחנו רואים שיפור.

<ניר פפאי: ב-2003 הים היה כחול וריק ולא ראינו עליו לחצים ולכן עסקנו בחוף.

<ניר פפאי: התמונה הזאת השתנתה.

<ניר פפאי: זאת תמונת המצב של הים.

<ניר פפאי: הלחצים על הים הם אדירים מכל הכיוונים ואנחנו הולכים ומפתחים תלות קיומית בים, אם זה בהתפלה, באנרגיה, בנמלים, תיירות ונופש.

<ניר פפאי: לכן, לצד השימוש והניצול של אותן הזדמנויות חייבים להגן ולקדם חקיקה שמגנה על החוף.

<ניר פפאי: זה ריכוז הצעדים הנדרשים.

<ניר פפאי: לסיכום, חייבים לחזק את ההגנה על הסביבה הימית, שבניגוד לסביבה החופית סובלת מהיעדר הגנה ושורה של פעולות שחייבות להיעשות שם.

מירי רגב: משרד הפנים, בבקשה.

מירי רגב: תתייחס לכמה סוגיות.

מירי רגב: אני יודעת שאתם פועלים ועושים רבות כדי לאפשר לאזרחים להיכנס לחופים אבל אני עדיין חושבת שצריך להגיע למצב שאזרח יוכל להיכנס לחופים ללא תשלום ויוכל לשלם רק על המתקנים.

מירי רגב: אני רוצה לדעת מה ההתייחסות שלכם לעניין הזה.

מירי רגב: אני מבקשת לדעת מה קורה עם הנהיגה בחופים.

מירי רגב: איך אתם אוכפים את הסוגיה הזאת.

מירי רגב: אני רוצה לשמוע את ההתייחסות שלכם לגבי שעות רחצה עד לשקיעה והקשר שלכם עם השלטון המקומי לגבי המצילים.

גרנר: הייתי שמח לגור במדינת אוטופיה.

גרנר: אני שומע פה את כל מה שנאמר.

גרנר: גם אני הייתי שמח ולא לשלם על שום דבר.

גרנר: אבל אם אני אלך לתאילנד וארצה לשבת על הכסא אני אשלם 150 באט, שזה 20 שקלים.

גרנר: זאת אומרת, אנחנו לא המצאנו את זה.

גרנר: כפי שאמרתי, במדינת אוטופיה הכול חינם לכולם.

גרנר: אבל מה לעשות?

גרנר: אנחנו נמצאים במצב מאוד בעייתי במדינת ישראל.

גרנר: ראשית, חשוב לזכור שהמטרה שלנו היא הצלת חיים, לא הכסא ולא השמשייה.

גרנר: המטרה שלנו, כמשרד הפנים, על-פי חוק הסדרת מקומות רחצה, זה הצלת חיים.

גרנר: יושבים פה חברים שלי שעוסקים בזה.

גרנר: יושב פה אבי אפיה מארגון המצילים ומנהלי החופים.

גרנר: זאת המטרה המשמעותית הבסיסית.

גרנר: אף אחד לא התייחס לנושא הזה שזאת המטרה הבסיסית והמהותית.

גרנר: אני רוצה לסבר את האוזן לכל הנוכחים.

גרנר: אנחנו בין המובילים בעולם בהצלת חיים ובאחוז הטובעים הכי נמוך בכל העולם, בגלל שיש לנו הצלה מסודרת.

גרנר: כל אלה שטובעים, לא בשעות הרחצה.

גרנר: או שהם שתו לשכרה והם לא ממושמעים.

<מאיה יעקבס: או שדרשו מהם הרבה כסף בחוף אז הם הלכו לחוף לא מוכרז.

גרנר: יש לך טעות בסיסית.

גרנר: על-פי פסיקת בג"צ, אנחנו כתבנו נוהל מסודר.

גרנר: אנחנו עומדים על הנוהל הזה בצורה מדוקדקת.

גרנר: פה נאמר שאנחנו מאשרים או לא מאשרים שלא לפי הקריטריונים.

גרנר: כתבנו קריטריונים.

גרנר: אישרנו ל-8 חופים בים תיכון ולעוד שני חופים בכנרת לגבות כסף.

מירי רגב: מה עם השאר שגובים כסף?

מירי רגב: מי מפקח על אלה שלא אישרתם והם גובים כסף?

גרנר: ברשותך, אני אתייחס לכל הדברים.

גרנר: ישנם חופים שהם חופים של רשות הטבע והגנים שהם גובים לפי חוק מסוים.

גרנר: על סמך זה הם גובים.

מירי רגב: אנחנו קבענו את החוקים, נשנה את החוקים.

גרנר: נכון.

גרנר: זאת זכותכם המלאה.

<מאיה יעקבס: או לשלם על מצילים - - -

גרנר: אל תפריעי לי, בבקשה.

גרנר: דיברת על החוף באילת.

גרנר: על צלילה משלמים בעולם מאות דולרים.

מירי רגב: הייתי בתאילנד ולא שילמתי מאות דולרים.

מירי רגב: הייתי בהוואי ולא שילמתי מאות דולרים.

מירי רגב: אני לא יודעת איפה אתה משלם מאות דולרים?

גרנר: זה לא תחומי ואשמח שהקולגות יסבירו.

מירי רגב: בוא תסביר את תחומך.

גרנר: זה לא חלק מתחום האחריות שלי.

גרנר: אני עוסק בסמכות שנתתם לי בנושא של חוק הסדרת מקומות רחצה, כפי שציינתי מלכתחילה.

גרנר: האם תייר מצרפת שבא לנתניה – הבאתי צילום מנתניה שמראה איפה אפשר לשים כיסאות וגם את העלויות שהן זולות להפליא.

גרנר: אגב, מי ששם את הכיסאות אלה הזכיינים וזה נעשה לטובת השירות.

גרנר: בחיפה בכלל לא גובים על הכיסא והשמשייה.

גרנר: מצד שני, משלמים חנייה.

גרנר: אני מנסה להסביר שלתת את השירות לאזרח עולה הרבה כסף.

גרנר: לדוגמה, בשבועות לפני שנתיים פתחו את הכנרת לציבור הרחב.

גרנר: עם כל הכבוד, היה צריך לפנות שם אשפה וזה עלה 1,2 מיליון שקלים על שלושה ימים.

גרנר: הם הרסו את כל השירותים ואת כל המתקנים שניתנו להם.

גרנר: אם רוצים לקבל שירות, לצערי השירות עולה כסף.

מירי רגב: את זה הבנתי.

מירי רגב: לא הבאתי אותך כדי להגיד לי שהשירות עולה כסף.

מירי רגב: הבאתי אותך כמשרד הפנים.

תמר זנדברג: אנשים משלמים ארנונה.

מירי רגב: איך אתה דואג לזה שאזרח שרוצה ליהנות מהים, לא יסתובב ברצועה של אפס, יקבל כדור בעין ממטקות, לא יוכל ללכת בגלל שיש הרבה כיסאות, ישלם 12 שקלים בכניסה, עוד 15 שקלים על כסא.

מירי רגב: אני שואלת אותך: איך אתה גורם למצב שהמשאב שנקרא חופי ים, יהיה משאב שאדם יוכל ליהנות ממנו בחינם?

גרנר: 140 חופים במדינת ישראל.

גרנר: מתוך זה שר הפנים אישר תשלום ב-10 חופים.

גרנר: מבחינת התשלומים קבענו שהתשלום בים תיכון יהיה 12 שקלים.

מירי רגב: 12 שקלים זה המון.

מירי רגב: צריך להוריד את זה ל-5 שקלים או לאפס.

גרנר: זה בסדר מבחינה תיאורטית.

גרנר: מבחינה מעשית הבאנו אנשי מקצוע שבחנו את העלויות ואת הדברים.

מירי רגב: הבאתם את פקידי האוצר כאנשי מקצוע?

גרנר: ממש לא.

גרנר: הבאנו גורמים בלתי תלויים.

מירי רגב: מישהו מ"צלול" או מ"אדם טבע ודין" היה?

גרנר: "צלול", לצערי, זאת עמותה שעוסקת בקטנות ולא בגדולות.

<מאיה יעקבס: מה זה?

<מאיה יעקבס: אם המדינה היתה עוסקת בכל מה שהיא צריכה לא היה צורך בעמותות.

<מאיה יעקבס: משרד הפנים מצא דרך, במקום לגבות כסף בכניסה לחופים, הם מפקיעים את המחירים על הכיסאות.

גרנר: מבחינתנו יש 130 חופים שהם בחינם.

דב חנין: השאלה מבחינת הציבור לא מבחינתכם.

מירי רגב: איפה החופים בחינם?

גרנר: לצורך העניין, אם בתל-אביב פתוחים 9 חופים, אז 8 חופים בחינם.

גרנר: בראשון יש 5 חופים פתוחים בחינם ולא משלמים.

מירי רגב: בתל-אביב לא משלמים על חניה?

מירי רגב: חניה הוא משלם?

גרנר: בחיפה יש 13 חופים בחינם.

דב חנין: מה זה חינם?

דב חנין: למשל, חוף תל ברוך בתל-אביב.

גרנר: חוף הצוק בתל-אביב הוא היחידי שאושר לתשלום.

דב חנין: אני מדבר על חוף תל-ברוך.

גרנר: חוף תל ברוך זאת חניה מאושרת.

גרנר: זה שטח פרטי, לצורך העניין.

תמר זנדברג: אז אי-אפשר להיכנס.

גרנר: כשאני בא אליך לפה, אני משלם חניה?

תמר זנדברג: אתה אחראי על אכיפה.

תמר זנדברג: אתה פקיד שאחראי על מדיניות שהממשלה או הכנסת קובעת.

תמר זנדברג: בתחילת הדברים הצגת שהשר, ובית המשפט אישר את זה, קבע 8 חופים שעליהם מותר לגבות תשלום.

גרנר: 10 חופים.

תמר זנדברג: 10, סליחה.

תמר זנדברג: הוועדה תיתן דעתה ותיתן חקיקה.

תמר זנדברג: בוא נתייחס למצב היום.

תמר זנדברג: אתה אומר כאן את הדבר הזה: אתה מחליט על דעת עצמך, או בהסכמה בעקבות מה שהרשות המקומית או מפעיל פרטי קובעים, שזאת לא ההחלטה, שיש החלטה אחרת.

תמר זנדברג: ההחלטה אומרת שאם יש חניה ודרך החנייה בתשלום זאת הדרך היחידה להיכנס לחוק, אז אתם תגבו מעבר.

גרנר: זה המחוקק החליט.

תמר זנדברג: זה לא.

גרנר: גברתי, את טועה.

גרנר: המחוקק החליט.

גרנר: חברת הכנסת זנדברג, אמרת משהו לא נכון.

תמר זנדברג: בוא ניקח את הדוגמה של תל-ברוך.

תמר זנדברג: אם אתה אומר שכרגע יש מפעיל פרטי שגובה על חנייה וזאת הדרך היחידה להיכנס לחוף, וזה לא משמונת או עשרת החופים, זאת אומרת שנוסף עוד חוף.

תמר זנדברג: הכניסה אליו בתשלום, שלא בית המשפט ולא המחוקק ולא שר הפנים קבע והוא עדיין בתשלום.

גרנר: אני חושב שיש להבחין בין חוק הסדרת מקומות רחצה, שעליו אנחנו מדברים, ששם יש הבחנה מדויקת לגבי מה מותר ומה אסור.

גרנר: מותר לרשות המקומית לגבות על חנייה.

תמר זנדברג: אז זה ישראבלוף.

גרנר: מה לעשות - - -

מירי רגב: אשר, אני לא מזלזלת באינטליגנציה, אל תזלזל בשלנו.

מירי רגב: נוצר מצב בלתי אפשרי.

מירי רגב: בית המשפט קבע וגם אתם קבעתם שיש 10 חופים שעליהם משלמים 12 שקלים.

מירי רגב: תכף נדבר על זה ואני רוצה שמשרד הפנים יבחן שוב את ה-12 שקלים.

מירי רגב: בנוסף לזה שאתה נכנס לתוך החוף, אתה משלם על כל דבר בחוף.

מירי רגב: הדבר הנוסף הוא.

מירי רגב: אתה אחראי על הסדרת החופים.

מירי רגב: לא יכול להיות שיש חופים במדינת ישראל שהעירייה, על-מנת להרוויח – זה בסדר, העירייה רוצה להרוויח כדי לתת שירות טוב יותר לאזרחים שלה אבל בסוף האזרחים נפגעים מזה שהם נכנסים לחוף ומשלמים לאותו זכיין שגובה תשלום גם על הרכב, גם על כיסאות וגם על מלתחה וכל זאת בחוף שאתה לא קבעת שהוא חוף שאמורים לשלם בו.

מירי רגב: לכן אני אומרת שהתפקיד שלך זה לעשות - - -

גרנר: זה חוק אחר.

מירי רגב: התפקיד שלך זה לעשות סדר בכל חופי הרחצה.

מירי רגב: אלא אם כן אתה רוצה שנצמצם לך את המשרה ל-8 חופים בלבד.

מירי רגב: אם אתה רוצה לשלם על-פי 8 חופים בלבד, אז נצמצם לך את המשרה.

מירי רגב: אבל זה לא ככה, אשר.

גרנר: מי שקבע את החוקים זאת הכנסת הנכבדה.

תמר זנדברג: אנחנו לא רוצים להיות תאילנד, אנחנו שואפים להיות סקנדינביה.

תמר זנדברג: אנחנו שואפים להיות מדינות העולם המתקדמות.

גרנר: היות והכנסת קבעה את החוקים והנושא הזה של גביית דמי חנייה הם מתוקף חוק אחר.

גרנר: אני כרגע התייחסתי לחוק הסדרת מקומות רחצה ועל סמך זה - - -

מירי רגב: אני מצפה ממך, כאחראי על הנושא הזה מטעם משרד הפנים, שיבוא ויגיד איך אפשר לסייע לאזרחים ולראות את זה מערכתית?

גרנר: אנחנו מכירים את מצוקת הרשויות המקומיות.

גרנר: בתחום הסדרת מקומות הרחצה הדבר המהותי והבסיסי זה הצלת חיים.

מירי רגב: באזורים אחרים אין הצלת חיים?

מירי רגב: במקום אחר אפשר למות?

גרנר: זאת בדיוק הנקודה.

גרנר: זה הבסיס של מה שמניע אותנו.

גרנר: לגבי גבייה בחנייה, התייחסתי לכך שזה חוק אחר שהמחוקק חוקק.

גרנר: יכול להיות שצריך לבחון את זה.

מירי רגב: אני לא רוצה לשמוע עכשיו על חוף ראשון.

<אבי אפיה: זה לא בדיוק השלטון המקומי.

<אבי אפיה: השלטון המקומי זה אדם שיושב בשלטון המקומי והוא מייצג את העמדה של השלטון המקומי.

<אלי שוורצברג: ברשותך, אתייחס לכמה סעיפים בקצרה.

<אלי שוורצברג: אני מנהל אגף חופים בעיריית ראשון לציון.

<אלי שוורצברג: לגבי השכרת כיסאות ותשלומי כניסה לחופי רחצה.

<אלי שוורצברג: כמנהל חוף הרבה שנים, אני אומר לך שחוף ראשון פתוח לציבור הרחב ללא תשלום.

<אלי שוורצברג: כל אדם שמגיע רגלית או באוטובוס נכנס ויוצא ולא משלם אגורה.

<אלי שוורצברג: כל אדם שמביא כיסא מהבית, מגבת, שמשיה, לא משלם אגורה אחת.

תמר זנדברג: אנחנו רוצים שיביאו עם כיסאות ושמיכות.

<אלי שוורצברג: אם אנחנו נגיע ביום חול, יש ים של מקום וים של שטח.

<אלי שוורצברג: לאדם הסביר שמגיע עם כיסא מהבית יש לו את המקום.

<אלי שוורצברג: מה קורה בשבתות?

<אלי שוורצברג: בשבת החופים עמוסים בציבור.

דב חנין: הציבור אשם, למה הוא בא?

תמר זנדברג: זה נכון שתושבי ראשון לציון פטורים מתשלום על החנייה ותושבי חוץ צריכים לשלם?

<אלי שוורצברג: את מדברת על חניה.

תמר זנדברג: מה זה חשוב אם זאת חניה?

מירי רגב: תמר, הוא אומר שזה בחקיקה אז צריך לשנות את זה.

תמר זנדברג: זה לא נכון.

תמר זנדברג: דרך אגב, בית המשפט פסק איסור על אכיפה דיפרנציאלית בנושא החניה.

מירי רגב: זה באמת קורה בתל-אביב.

מירי רגב: מי שתושב תל-אביב משלם 4 שקלים בחוף הצוק ואני משלמת 12 שקלים.

תמר זנדברג: אז זה מצדיק שבראשון חלק ישלמו וחלק לא ישלמו בכלל?

מירי רגב: לא, זה צריך להיות שוויוני.

תמר זנדברג: זה צריך להיות חופשי, שלא ישלמו בכלל.

<אלי שוורצברג: תפישת העולם של ראש העיר שלי, ובצדק, הוא מאפשר חניה חינם לתושבי העיר כי בעצם תושב העיר ראשון משלם את המיסים כדי להחזיק את החוף הזה.

<אלי שוורצברג: לכן מן הראוי שלא ישלם על חנייה.

<אלי שוורצברג: זאת תפישה מאוד נכונה וכל הכבוד.

מירי רגב: מה משלם אזרח תושב ראשון כדי להיכנס לחוף?

<אלי שוורצברג: כלום.

<אלי שוורצברג: אם הוא קנה ארטיק הוא ישלם.

<אלי שוורצברג: אם הוא ירצה מיטת שיזוף הוא ישלם, אלא אם כן הוא הביא את שלו.

מירי רגב: כמה?

<אלי שוורצברג: 15 שקלים.

תמר זנדברג: האם הם פורסים את המיטות לפני שכולם מגיעים

<אלי שוורצברג: ביום חול לא פורסים את אותה כמות כמו בשבתות.

<אלי שוורצברג: אני רוצה לגעת בשבתות ובחגים כאשר יש עומס כללי בכל החופים.

תמר זנדברג: למה הם פורסים ולא מביאים כמו פעם?

<אלי שוורצברג: כל מיטת שיזוף וכל כיסא מושכרים.

<אלי שוורצברג: חסרים כיסאות.

תמר זנדברג: אם אני באה לחוף ואין לי איפה לשבת עם המגבת ואני צריכה לשבת על כיסא, אז זה ברור.

<אלי שוורצברג: .

<אלי שוורצברג: בשבתות החזקות באו אלי אנשים וטענו שאין להם כיסאות ולבעל העסק נגמר הכול.

<אלי שוורצברג: מי שרכש את אותם כיסאות זה הציבור.

<אלי שוורצברג: אבי הוא חבר טוב, חבר ילדות.

<אלי שוורצברג: לגבי נושא ההצלה אני רוצה לדבר גם על תקופת פעילות המצילים ולא רק שעות הפעילות.

<אלי שוורצברג: השעות הקריטיות זה כאשר מוציאים את האנשים.

<אלי שוורצברג: אצלי התחנה נסגרת בשעה 19:00 ומוציאים את הקהל 20 דקות לפני כי המצילים צריכים להתארגן.

מירי רגב: אתה מדבר על שעות רחצה.

<אלי שוורצברג: אמורים להוציא את הקהל מהמים 20 דקות מהמים על-מנת להתארגן.

<אלי שוורצברג: אם הוא מסיים ב-19:00 ב-20 דקות ל-19:00 הוא כבר מוציא את הקהל מהמים.

<אלי שוורצברג: זאת דווקא יופי של שעה להיות במים.

<אלי שוורצברג: יש עדיין אור יום, מאוד נעים.

מירי רגב: למה אישרנו את שעון הקיץ?

מירי רגב: אישרנו את שעון הקיץ כדי שאנשים יוכלו לבלות יותר בערבים ולהיות עם המשפחה ולא לשלם יותר.

<אלי שוורצברג: השינוי שדב חנין העלה - - -

מירי רגב: לא יכול להיות ששר הפנים בא וביקש מאיתנו לאשר את הארכת שעות הקיץ ובאותה מידה הוא לא מוריד את מחיר הכניסה לחופים.

מירי רגב: תגיד לשר שבגלל שהארכנו את שעון הקיץ, והוועדה כולה הסכימה פה אחד, למרות ההתנגדויות של המפלגות החרדיות, לכן אני רוצה ליצור מצב שאנשים יוכלו ליהנות מהים גם בימי חול.

מירי רגב: הם יוכלו ליהנות מהים עד השעה 20:00.

מירי רגב: לכן אתם צריכים להוביל מהלך כדי שהמצילים יעבדו עד השקיעה ושהמחיר יהיה יותר נמוך.

<אלי שוורצברג: לגבי מה שדב חנין אמר בישיבה, אני מאוד איתו.

<אלי שוורצברג: העונה הרשמית אמורה להסתיים ב-3.10.

<אלי שוורצברג: רבותיי, זה לא יאמן, אנחנו בשיא הקיץ.

דב חנין: אתה צודק מאוד.

<אלי שוורצברג: הכותרת של עונת הרחצה הרשמית צריכה להיפסק.

<אלי שוורצברג: אנשים מגיעים לים כל השנה.

מירי רגב: הרחצה תהיה מותאמת לשעון הקיץ.

מירי רגב: תרמת מאוד לדיון.

גרנר: בהיבט הזה אני דווקא חושב שהשעות אינן מספיקות וגם אורך התקופה לא מספיקה.

גרנר: אולי אתם לא יודעים אבל גם בחורף ישנם חופים פתוחים.

מירי רגב: אנחנו מדברים על להאריך לכל תקופת שעון הקיץ.

גרנר: בראשון יש תחנה פתוחה גם אחרי סיום העונה.

גרנר: בת"א אותו דבר.

גרנר: לגבי השעות, זה הכול בהסכמי עבודה שבין השלטון המקומי וההסתדרות והמצילים.

גרנר: מבחינתנו הכול נמצא בסד מאוד סגור ולכן יש פה בעיה תקציבית.

מירי רגב: אנשי שמורות הטבע, איתכם נעשה דיון נפרד.

מירי רגב: תכינו את עצמכם היטב לדיון הזה.

מירי רגב: אני רוצה לשאול, מי מאפשר לאותם צעירים להיכנס לחוף עם מגברים ולעשות קריוקי בקולי קולות.

מירי רגב: מי מאפשר את זה ומי אמור לאסור את זה.

<יעקב לופו: הפקחים העירוניים מונחים על-פי חוק עזר עירוני לפעול נגד אותן חבורות שמגיעות.

מירי רגב: זה רק הולך ונהיה יותר גרוע.

גרנר: אפשר לאכוף את זה גם בתחום רישוי עסקים וגם בתחום הפרעות רעש כשלמשטרה יש סמכות.

מירי רגב: זה צריך להיות בחוק עזר עירוני כללי.

גרנר: יש חוקי עזר בתחום הרעש ולמשטרה ולפקחים יש סמכויות.

מירי רגב: היום הרחבנו את הסמכויות של הפקחים בסוגיית הראש.

מירי רגב: עשינו הצעת חוק בעניין הזה כדי לאפשר לשוטר גם להיכנס למקום.

תמר זנדברג: במקום מגורים זה היה עוד קודם.

מירי רגב: עשינו עכשיו שיטור עירוני.

תמר זנדברג: הפקחים הוסמכו בחוק הרעש?

מירי רגב: לא, הפקחים הוסמכו בחוק שיטור עירוני.

גרנר: יש את זה בחוק אכיפה סביבתית שאתם אישרתם.

<יעקב לופו: אני מדבר מעיריית חיפה.

<יעקב לופו: לא סתם "צלול" פסח עלינו כי אנחנו לא גובים אגורה אחת.

מירי רגב: עוד מעט מפעל האמוניה יעבור למקום אחר ואז תגבו.

<יעקב לופו: אנחנו הכי גדולים בארץ, יש לשנו 13 חופים.

מירי רגב: איך אתם מצליחים לא לגבות?

מירי רגב: תלמד אותנו איך אתה לא גובה כסף.

<מודי ברכה: אנחנו לא גובים כסף בחיפה כי זאת החלטה של ראש העיר.

מירי רגב: והעיר לא נפלה.

<יעקב לופו: העיר לא נפלה אבל היא תיפול.

מירי רגב: רק בגלל חופי הרחצה.

<מודי ברכה: זה עניין של זמן לנהל כמות כזאת של חופים עם הוצאות מטורפות.

גרנר: 1.5 מיליון שקלים לעונה.

<יעקב לופו: מגיעים אלינו מכל הצפון.

<יעקב לופו: אנחנו מחויבים לתת שירות לתושבים שלנו.

<יעקב לופו: אני מצפה מכם, מהריבון, שייתן את הדעת לנושא הזה.

<יעקב לופו: אנחנו מוציאים מעל 30 מיליון שקלים בשנה אל החזקת חופים.

<יעקב לופו: גם מצילים, גם פקחים.

מירי רגב: אני חושבת שזה תפקיד העירייה וזה יפה מאוד.

גרנר: רשות שיש לה 5,000 תושבים יכולה לקלוט מיליון איש?

<יעקב לופו: אני מצפה שהריבון ייתן את הדעת בנושא הזה ולא רק לבקש עוד ועוד.

<יעקב לופו: את יודעת ששעה אחת נוספת למצילים בחיפה עולה 1.75 מיליון שקלים?

<אבי אפיה: כמה עולה תביעה כאשר אדם טובע למוות בחוף הים.

<אבי אפיה: יש עלויות של חצי מיליארד שקלים תביעות מול הממשלה.

<מאיה יעקבס: יש פה בעיה רצינית לרשויות המקומיות.

<מאיה יעקבס: אני רוצה לגבות אותם.

<מאיה יעקבס: השלטון המקומי צריך לעזור להם.

<מאיה יעקבס: כמות הדברים שמפילים על הרשויות המקומיות לשלם היא לא הגיונית וגם פה צריך לקחת את זה בחשבון.

<מודי ברכה: עד עכשיו שמעתי דיון על הערים וזה נורא נחמד.

<מודי ברכה: אני מהמועצה האזורית חוף כרמל.

מירי רגב: מה אתה רוצה, ביטלתי לך עכשיו את העלות לרבני ההתיישבות.

מירי רגב: אתמול הבאתי את זה לאישור.

<מודי ברכה: כל הכבוד, אבל תכף נדבר על הדיון הקודם בנושא הפסולת והאשפה.

<מודי ברכה: תכף נדבר על היטל ההטמנה של הדיון הקודם.

<מודי ברכה: אנחנו מועצה שיש לה את החוף הכי ארוך במדינת ישראל, כמעט 40 קילומטר.

גרנר: 34 קילומטר.

<מודי ברכה: 34 זה עד חדרה ומאריכים לנו את זה עד חדרה, זה יהיה כמעט 40 קילומטר.

<מודי ברכה: יש לנו הרבה חופים מכרזים.

<מודי ברכה: אנחנו בסך-הכול 27,000 תושבים עם 2 מיליון ביקורים בים.

<מודי ברכה: יש את החופים שאתם מדברים עליהם, כמה עולה כניסה וכיסא.

<מודי ברכה: אני מקבל את מה שאמרה חברת הכנסת, שמגישים הצעת חוק מסודרת.

<מודי ברכה: להחזיק חוף עולה 1.5 שקלים.

<מודי ברכה: בחוף האקוודוקט בקסריה אין לו מסעדה, אין לו בסטה.

<מודי ברכה: באים אליו מכל מדינת ישראל, כמיליון איש.

<מודי ברכה: מי מנקה?

<מודי ברכה: מי משלם את המים?

<מודי ברכה: מי משלם את המצילים?

<מודי ברכה: מי משלם את האופנוע שקיבלנו ממשרד הפנים?

<מודי ברכה: מי דואג לאשפה?

<מודי ברכה: מי מטמין אותה.

<מודי ברכה: זה עולה 1.5 מיליון שקלים.

<מודי ברכה: אלה החופים המוכרזים אבל יש לנו רצועה של 25 ק"מ חופים פתוחים.

<מודי ברכה: שם הבעיה.

<מודי ברכה: יש שם מצוקים שמתמוטטים ויש שם חוף שנאכל ונעלם.

מירי רגב: אולי רשות ים וחופים תפתור את הבעיה הזאת.

מירי רגב: אתה תעבור לרשות ים וחופים.

מירי רגב: אנחנו נבטל את התקן של משרד הפנים.

גרנר: אני לא מפחד מהתקן.

מירי רגב: אני רוצה לשאול את המצילים.

מירי רגב: האם נראה לך שיש אפשרות להגדיר 20-30 מטר מהחוף, שאנשים לא ישחקו במטקות?

גרנר: זה מוגדר.

מירי רגב: מי אוכף את זה?

מירי רגב: הפקחים של העירייה?

גרנר: זה התפקיד של הרשות.

מירי רגב: אבל התפקיד שלך זה לפקח על הרשות, שאדם יוכל ליהנות מחוף ים במחיר אפס.

מירי רגב: האם אפשר ליצור מצב שלא ישחקו מטקות ברצועה הקרובה לחוף?

מירי רגב: שאנשים יוכלו לפרוס את המגבות שלהם בשקט.

<אבי אפיה: באופן כללי, בחופים מוכרזים כן אוכפים את נושא המטקות באזורים מסוימים.

מירי רגב: בחוף הצוק אני גם משלמת 12 שקלים, גם משלמת על כסא וגם לא אוכפים.

מירי רגב: יום אחד יוציאו לי עין.

<אבי אפיה: אני רוצה לדבר על משהו יותר חשוב.

<אבי אפיה: עונת הרחצה מתחילה בדרך כלל ב-א' באייר.

<אבי אפיה: אנחנו ישבנו פה לפני 10 שנים ודיברנו על זה.

<אבי אפיה: העניין הוא שעונת הרחצה מתחילה מאוחר.

<אבי אפיה: תלמידי בית הספר יוצאים לחופשת הפסח ואין מצילים בחופי הרחצה.

<אבי אפיה: אנו עדים לכך שתלמידים מקפחים את חייהם בזמן החופש הזה.

<אבי אפיה: לכן אני קורא לוועדה הזאת להרחיב את עונת הרחצה.

<אבי אפיה: לגבי שעות הרחצה ופעילות המצילים.

<אבי אפיה: 99% המצילים מצילים את אותם אנשים שנמצאים בחופי רחצה ואנחנו עושים עבודה מעולה.

<אבי אפיה: אנחנו עובדים על 75 מטר לכל צד ואנחנו מחזיקים חופים של 400 ו-500 מטר.

<אבי אפיה: מי שלא יודע, קיבלנו אופנועים והם עושים עבודה לא על 75 המטר של המצילים.

<אבי אפיה: אנחנו עובדים על תחומים הרבה יותר גדולים שאנחנו לא אחראים עליהם.

דב חנין: חוף הים באזור ישראל הוא חוף מסוכן.

<אבי אפיה: אני חושב שצריך לשבת בוועדה מצומצמת והעלות רעיונות ולסגור דברים בצורה כזאת שאנחנו ניתן מענה לציבור המתרחצים.

מירי רגב: תודה רבה.

מירי רגב: אני מבקשת לסכם את הדיון.

מירי רגב: אני יודעת שהרבה אנשים שביקשו לדבר לא דיברו.

מירי רגב: יש לנו מליאה ואנחנו כבר חצי שעה בדיון בזמן המליאה.

מירי רגב: אני רוצה לסכם ולהגיד שחוף הים הוא של כולנו.

מירי רגב: אנחנו צריכים ליהנות מחוף ים פתוח ורצועת חוף פתוחה ונגישה, בעיניי בעלות אפס.

מירי רגב: אני מבקשת מתמר ומדוד, כמובילי הצוות בסוגיה הזאת, להכין כמה דברים במהלך הפגרה ולהביא את זה לרמת חקיקה.

מירי רגב: אני מבקשת את הצעת החוק של "אדם טבע ודין" ולהעביר אותה לחוות דעת שכל כלל הגורמים הסביבתיים.

מירי רגב: לאחר שהיא תעבור את כלל הגורמים הסביבתיים להעביר את זה ליועץ המשפטי שלנו ולמשרד הפנים.

מירי רגב: אני מבקשת להביא הצעה של רצועת החוף של 20 מטר של חוף נקי מכיסאות, ממשחקי פינג-פונג, מטקות.

מירי רגב: אזרח יוכל לבוא ולהסתובב ברצועת החוף הזאת בלי שיפריעו לו.

מירי רגב: לגבי חופים טבעיים נעשה דיון בנפרד.

מירי רגב: לגבי, רשות הים והחופים, תביאו הצעה איך צריכה להיות רשות כזאת.

תמר זנדברג: משרד הפנים עובד על זה אבל זה לוקח לאט.

גרנר: לא מכיר את זה.

מירי רגב: מסננים אותך במשרד הפנים.

תמר זנדברג: אני מציעה שהוועדה תבקש ממשרדי הממשלה את העבודה שכבר נעשתה.

מירי רגב: אם יש חומרים על רשות הים והחופים נא להעביר חומרים.

מירי רגב: אשר, תבדוק אם יש עבודה כזאת.

גרנר: אני לא מכיר אבל אני אבדוק.

<מילכה כרמל: אנחנו באנו מנהריה.

<מילכה כרמל: אפשר לומר כמה מילים?

<מילכה כרמל: הכול טוב ויפה אבל הנדל"ניסטים בונים.

מירי רגב: תמר, תציגו לנו את הרשות שהם הציעו להקים.

מירי רגב: איפה הרשות תשב?

מירי רגב: כמה אנשים היא תמנה?

מירי רגב: מה יהיה התפקיד של הרשות הזאת.

מירי רגב: לגבי סוגיית האלכוהול בחוף.

מירי רגב: איך אנחנו מונעים כניסה של אלכוהול לחופים?

<ידידיה סבג: אני נציג אגף התנועה.

<ידידיה סבג: אני רוצה להציג את העשייה שלנו?

מירי רגב: אני לא רוצה שתציג את העשייה שלכם.

מירי רגב: אני מעריכה את אגף התנועה, אתם עושים עבודה מצוינת.

מירי רגב: אני רוצה רק לשמוע מה אתם עושים כדי למנוע כניסת אלכוהול לחופי הים?

<ידידה סבג: אנחנו פועלים בצירים שמובילים לחופי הים, בעיקר בחודשים יוני עד ספטמבר.

מירי רגב: אגף התנועה לא יכול לטפל בזה.

מירי רגב: בכניסה לחוף, היכן שמשלמים, צריך להיות מישהו שלא יאפשר כניסה של אלכוהול.

<ידידה סבג: אנחנו בודקים נהגים שמגיעים לחוף ונהגים שיוצאים מהחוף.

מירי רגב: מי בודק את האנשים עם האלכוהול בתוך החוף?

<ידידה סבג: כל האכיפה בים זה לא - - -

גרנר: אני אסביר.

מירי רגב: מי אמור לטפל באכיפה של אלכוהול בתוך החוף?

<לופו יעקב: בחיפה זאת משטרת חיפה פלוס פקחים של החופים, שיטור עירוני.

<לופו יעקב: המשטרה מבצעת סריקה - - -

מירי רגב: יש מקומות שאין בהם שיטור עירוני.

מירי רגב: אני לא מדברת על נהיגה תחת השפעה.

מירי רגב: אני מדברת על אלכוהול בחוף הים.

מירי רגב: אני מבקשת שהמשטרה תתייחס כיצד היא אוכפת את אי כניסת אלכוהול בחופי הים.

דב חנין: אין איסור על אלכוהול בחוף הים.

דב חנין: זאת לא אכיפה של המשטרה כי אין איסור.

<ידידה סבג: רק קטינים.

<ידידה סבג: משטרת ישראל אוכפת את נושא האלכוהול בחוף.

<ידידה סבג: היא שופכת - - -

מירי רגב: אני רוצה לבדוק את זה.

תמר זנדברג: זה נכון, היא שופכת, אבל זה בניגוד לחוק.

מירי רגב: משטרת ישראל תגיד לנו האם יש הנחיה והאם הם אוכפים את הסוגיה של אלכוהול בחוף?

מירי רגב: אם הם אוכפים, האם זה רק לקטינים?

מירי רגב: אני רוצה לבדוק את זה.

מירי רגב: לגבי סוגיית שמורות הטבע אנחנו נקיים דיון בנפרד.

מירי רגב: לגבי נהיגה בחופים.

מירי רגב: גם בעניין הזה אני מבקשת ממשרד הפנים לאכוף יותר.

מירי רגב: אני מבינה שחלה גם התקדמות.

מירי רגב: כל הארגונים אומרים את זה וגם דב דיבר על זה בדבריו, אבל צריך לאכוף את זה בצורה הרבה יותר מאסיבית.

מירי רגב: אני מבקשת מכתב לשר הפנים, להאריך את שעות הרחצה בחופים על-פי שעון הקיץ.

מירי רגב: לאשר קודם כל את העונה עד לסיום אוקטובר.

מירי רגב: אני מבקשת להביא בשורה לציבור כבר עכשיו.

מירי רגב: אם יש צורך בתקנה של שר נעשה זאת ואם צריך אישור של ועדת הפנים, נכנס את ועדת הפנים כבר בשבוע הבא כדי לאשר את זה.

מירי רגב: נושא נוסף זה שעות הרחצה.

מירי רגב: אני מבינה שזה תלוי בתקציב של המצילים.

גרנר: שניהם תלויים בהסכמי עבודה של המצילים ותקציב הרשות.

מירי רגב: תרכז את הנושא הזה.

גרנר: זה לא בתחומי.

מירי רגב: תגיד לי מי אחראי על זה.

גרנר: בתוך חוק הסדרת מקומות רחצה מוגדר שהרשות המקומית היא זאת שתגדיר לעצמה שעות.

גרנר: אם רוצים לעשות שינוי זה שינוי חקיקה.

גרנר: המשמעות של שינוי חקיקה זאת גם משמעות תקציבית גבוהה מאוד.

מירי רגב: הבנתי.

מירי רגב: זה ייכנס בהצעת החוק הכללית.

מירי רגב: שנית, אני מבקשת לעשות בדיקה במכתב אל השר, להאריך את זה לשעון הקיץ ולהאריך את שעות העבודה של המצילים.

מירי רגב: בפגרה נעשה דיון בסוגיית המאבטחים והנשק אז יכול להיות שנכניס רק את הנושא הזה.

מירי רגב: מיהרנו כל-כך לאשר את שעון הקיץ אולי נאשר גם שאזרחי ישראל ייהנו מהחופים.

<מילכה כרמל: אני מהשלטון המקומי.

<מילכה כרמל: אני מבקשת שכל החקיקות, הצעות החוק והעבודות שאתם עושים יעברו גם דרך השלטון המקומי.

מירי רגב: הם יעברו והייתי שמחה שהשלטון המקומי היה יוזם אותם.

מירי רגב: בסדר, זה יעבור אליכם.

מירי רגב: דבר נוסף לגבי התמ"א, אותם חופים שכבר בנו פחות מ-300 מטר מהחוף.

מירי רגב: התכניות הישנות אישרו בניית נדל"ן פחות מ-300 מטר.

מירי רגב: מישהו מתכנון ובנייה נמצא כאן?

מירי רגב: מנהל מקרקעי ישראל?

מירי רגב: האם יש איזו עבודה אצלכם לתכנן את התכנון שאושר בוועדות התכנון לפני הצעת החוק ולהפוך אותם לתכניו עדכניות?

<שי קרפ: אנחנו פועלים לפי החוק של השמירה החופית.

מירי רגב: הוגשו תכניות לפני החוק של ה-300.

מירי רגב: התכניות מאושרות.

מירי רגב: בעקבות החוק החדש - - -

<רחל כרם: גברתי יושבת הראש.

<רחל כרם: אנחנו פעילים בזה 5 שנים ונהיינו מומחים בסיפור הזה.

<רחל כרם: התכניות הישנות מלפני 2004 החוק לא חל עליהן.

<רחל כרם: היזמים והרשויות המקומיות מנצלים את זה בצורה בוטה וברורה על השולחן.

<רחל כרם: אני מהוועד להצלת חופי בצת ואכזיב.

<רחל כרם: אני מייצגת המון תושבים שכל שני וחמישי יוצאים להגן על החופים באזור שלנו ממפולת של תכניות בנייה, מגדלים, חדרי מלון ונופש.

<רחל כרם: שאלת על מוסדות התכנון.

<רחל כרם: מוסדות התכנון, המחוזית והמקומית באזור שלנו, לא הפנימו את הנורמות הסביבתיות המתקדמות.

מירי רגב: תמר, בעבודת הצוות שלך ושל אזולאי, אני מבקשת שתיפגשו עם תכנון ובנייה ותשאלו ספציפית לגבי הסוגיה הזאת.

מירי רגב: האם התכניות מלפני 2004 יכולות להשתנות?

תמר זנדברג: האם אפשר לקבל מנדט מהוועדה להכין הצעת חוק גם בנושא הזה.

דב חנין: יש.

מירי רגב: יש לך מנדט להכין הצעת חוק גם בנושא הזה.

<חנה איפרגן: הוזמנתי ממשרד התיירות, ואני מבקשת לשבת עם חברת הכנסת זנדברג.

מירי רגב: מעולם חברת כנסת ממרצ לא היתה מבוקשת כל-כך.

מירי רגב: כל הגורמים שנמצאים פה יכולים לפנות לתמר ולדוד אזולאי.

מירי רגב: מנהלת הוועדה תפרסם את הטלפון שלהם לגורמים שהוזמנו ואז תוכלו להיפגש איתם.

מירי רגב: דב, תמר, מתי כדאי לעשות דיון נוסף?

מירי רגב: בעניין שעות הרחצה כדאי לקיים דיון.

מירי רגב: בואו נעשה דיון כמה שיותר מהר כדי שזה יתפוס ליולי אוגוסט.

דב חנין: הייתי שמח אם אפשר היה לקיים דיון בנושא של השעות.

מירי רגב: את זה נעשה כמה שיותר מהר.

מירי רגב: מה לגבי שאר הדברים?

דב חנין: אולי באמצע אוגוסט.

מירי רגב: הצעות חוק גם בנושא התמ"א וגם בסוגיות נוספות ירוכזו אצל תמר ואצל אזולאי.

מירי רגב: אם יהיה צורך תמר תלמד את הנושא של התמ"א.

מירי רגב: היא תשב עם בינת שוורץ ותלמד את הסוגיה הזאת.

מירי רגב: בעניין אכיפה בחופים, אני מבקשת תשובה של המשטרה בעניין האכיפה בנושא האלכוהול וגם בנושא הקריוקי.

מירי רגב: נושא רצועת החוף הפנויה תיכנס גם לחוק.

מירי רגב: לגבי שעות פעילות של שעות רחצה שיותאמו לשעון הקיץ, אני רוצה התייחסות כמה שיותר מהר.

מירי רגב: כמו שהאזרחים נהנים משעון קיץ ביולי, אוגוסט וספטמבר, כך הם ייהנו גם משעות רחצה לאור השקיעה.

מירי רגב: תודה רבה הישיבה נעולה.